אי.טי. - חבר מכוכב אחר

אי.טי. - חבר מכוכב אחר (באנגלית: E.T. the Extra-Terrestrial) הוא סרט מדע בדיוני משנת 1982, בהפקתו ובבימויו של סטיבן ספילברג אודות הידידות הנרקמת בין ילד בודד לבין חייזר שמגיע לכדור הארץ מכוכב לכת אחר, נשאר בעל כורחו בכדור הארץ ומנסה לשוב הביתה.

נכון לשנת 2019 הוא הסרט השביעי ברשימת הסרטים המצליחים ביותר קופתית בכל הזמנים לאחר תיקון הנתונים לאור האינפלציה.

על הסרט
הילד אליוט (הנרי תומאס), אחיו מייקל (רוברט מקנוטון ) ואחותו גרטי (דרו ברימור) מנסים לסייע לחוצן, המכונה אי.טי. (ראשי תיבות באנגלית של חוץ-ארצי - Extra-Terrestrial) להסתתר מפני המדענים והרשויות, המחפשים את החוצן שנתקע בכדור הארץ, ולבסוף לחבור אל החללית שנוחתת בכדור הארץ כדי להשיבו הביתה.

הרעיון לסרט נבע מחבר דמיוני שספילברג המציא לעצמו לאחר גירושי הוריו. הסרט צולם בסתיו 1981 בקליפורניה בתקציב מוערך של 10.5 מיליון דולר. הסרט צולם לפי הסדר הכרונולוגי של הסצנות, על מנת שהתגובה הרגשית של השחקנים הצעירים תהיה אמינה ככל האפשר.

דמותו של החוצן אי.טי. הוצגה באמצעות בובה ממוכנת שעוצבה על ידי קרלו רמבלדי ונבנתה במשך כ-3 חודשים בעלות של 1.5 מיליון דולר. תווי הפנים של אי.טי. עוצבו בהשראת פניהם של קרל סנדברג, אלברט איינשטיין וארנסט המינגוויי. שני גמדים ונער שנולד ללא רגליים לבשו את תלבושת הגוף של אי.טי. בסצנות השונות.

הצלחת הסרט

הסרט היה להיט קופתי כאשר יצא לאקרנים, והדיח את "מלחמת הכוכבים" ממעמדו כשיאן שוברי הקופות עד אז.  תוך שנה הניב הסרט בארצות הברית 352 מיליון דולר. הסרט התקבל באהדה רבה בקרב מבקרי הקולנוע, שסברו שהוא סיפור קלאסי אודות ידידות והכתירו אותו כאחד מסרטי הקולנוע הטובים ביותר שהופקו אי-פעם. לדעת הבמאי ספילברג, זוהי יצירת המופת שלו.

הסרט היה מועמד לתשעה פרסי אוסקר וזכה בארבעה: לפסקול המוזיקלי, לקול, לעריכת האפקטים הקוליים, ולאפקטים החזותיים. כמו כן הסרט היה מועמד בקטגוריות לסרט הטוב ביותר, לבמאי, לתסריט המקורי, לצילום ולעריכה. הבמאי ריצ'רד אטנבורו, שסרטו "גנדי" זכה בפרס האוסקר לסרט הטוב ביותר באותה שנה, אמר שהוא היה "בטוח שלא רק שאי.טי. יזכה, אלא שמגיע לו לזכות. זה היה סרט חדשני, עוצמתי ונפלא אני עושה סרטים יותר ארציים".

הסרט יצא מחדש לאקרנים ב-2002 בגרסה מיוחדת לרגל שנת ה-20 להפקתו, שכללה שינויים באפקטים מיוחדים וסצנות נוספות.
בעקבות הצעה של סטיבן ספילברג, כלל הבמאי ג'ורג' לוקאס דמויות מהזן של אי.טי. בסצנה קצרה בסרטו מלחמת הכוכבים - פרק 1: אימת הפנטום. ב-2002, הסרט "אי.טי." הכניס עוד כ-300 מיליון דולר ובסך הכל הכנסותיו הסתכמו בכ-793 מיליון דולר.

בגרסה המיוחדת שיצאה בשנת 2002, לרגל 20 שנה לסרט, נוסף דיבוב עברי מלא, ויצא DVD בגרסה מחודשת ובאיכות צפייה משופרת, עם תוספות מיוחדות אודות הסרט.

שחקנים ודמויות

קישורים חיצוניים

הערות שוליים 

ערכים שבהם תבנית בריטניקה אינה מתאימה
סרטי 1982
סרטי מדע בדיוני אמריקאיים
סרטי סטיבן ספילברג
סרטי אולפני יוניברסל
זוכי פרס גלובוס הזהב לסרט דרמה הטוב ביותר
סרטי חוצנים
סרטים בשימור ספריית הקונגרס
זוכי אוסקר: האפקטים החזותיים הטובים
זוכי אוסקר: עריכת הקול הטובה
זוכי אוסקר: מיקס הסאונד הטוב
סרטי קולנוע בכיכובן של בובות
סרטים על ליל כל הקדושים
סרטים זוכי פרסי איגוד מבקרי הקולנוע של לוס אנג'לס
סרטים זוכי פרס סאטורן: מדע בדיוני